
 15.3.2022
 BG
 Официален вестник на Европейския съюз
 L 87/14
 РЕГЛАМЕНТ ЗА ИЗПЪЛНЕНИЕ (ЕС) 2022/424 НА КОМИСИЯТА
 от 14 март 2022 година
 за изменение и поправка на приложения I, IV, XV, XVI, XVII и XXI към Регламент за изпълнение (ЕС) 2021/404 по отношение на списъците на трети държави, територии или зони, или компартменти от тях, от които е разрешено въвеждането в Съюза на еднокопитни животни, месни продукти, мляко, коластра, продукти на основата на коластра и млечни продукти, естествени обвивки и водни животни
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (1), и по-специално член 230, параграф 1 от него,
 като има предвид, че:
 (1)
 С Регламент (ЕС) 2016/429 се определят, inter alia, ветеринарно-здравните изисквания във връзка с въвеждането в Съюза на пратки с животни, зародишни продукти и продукти от животински произход и той се прилага от 21 април 2021 г. Съгласно едно от посочените ветеринарно-здравни изисквания пратките трябва да идват от трета държава, територия или зона, или компартмент от нея, включени в списък в съответствие с член 230, параграф 1 от посочения регламент.
 (2)
 Делегиран регламент (ЕС) 2020/692 на Комисията (2) допълва Регламент (ЕС) 2016/429 по отношение на ветеринарно-здравните изисквания във връзка с въвеждането в Съюза на пратки с определени видове и категории животни, със зародишни продукти и с продукти от животински произход от трети държави, територии или зони, или компартменти от тях. В Делегиран регламент (ЕС) 2020/692 се предвижда, че въвеждането в Съюза на пратки с животни, със зародишни продукти и с продукти от животински произход, попадащи в приложното поле на регламента, се разрешава само ако те идват от трета държава, територия или зона, или компартмент от нея, включени в списък за конкретните видове и категории животни, зародишни продукти и продукти от животински произход, в съответствие с ветеринарно-здравните изисквания, предвидени в посочения делегиран регламент.
 (3)
 С Регламент за изпълнение (ЕС) 2021/404 на Комисията (3) се установяват списъците на трети държави, територии или зони, или компартменти от тях, от които е разрешено въвеждането в Съюза на видовете и категориите животни, зародишни продукти и продукти от животински произход, които попадат в приложното поле на Делегиран регламент (ЕС) 2020/692. Списъците и някои общи правила относно списъците са посочени в приложения I—XXII към посочения регламент за изпълнение.
 (4)
 В приложение IV към Регламент за изпълнение (ЕС) 2021/404 е установен списъкът на трети държави, територии или зони от тях, от които е разрешено въвеждането в Съюза на пратки с еднокопитни животни. Неправилното позоваване в заглавието на колона 2 от посочения списък следва да бъде поправено. Поради това приложение IV към Регламент за изпълнение (ЕС) 2021/404 следва да бъде съответно поправено.
 (5)
 В част 1, раздел А от приложение ХV към Регламент за изпълнение (ЕС) 2021/404 е установен списъкът на третите държави, територии или зони от